סיקרט-פרוג'קט-רבולושן

"סיקרט-פרוג'קט-רבולושן" (באנגלית: secretprojectrevolution) הוא סרט קצר אמריקאי משנת 2013 בבימויה של הזמרת-יוצרת האמריקאית מדונה והאמן האמריקאי סטיבן קליין (אנ'), העוסק בחופש אמנותי ובזכויות אדם. הסרט השיק יוזמה אמנותית עולמית לקידום חופש הביטוי, שנוצרה על ידי מדונה, בחסות Vice ובהפצת ביטורנט. מטרת הסרט הקצר הייתה לקדם ולהקל על הביטוי החופשי, ובכך לעכב את דיכוי הביטוי האמנותי. "סיקרט-פרוג'קט-רבולושן" הוא סרט קצר באורך 17 דקות שצולם בשחור-לבן בלבד, כאשר הפרשנות של מדונה מחוץ למצלמה הובלה לאורך כל הדרך, והיא מורכבת מנרטיב שהוקלט באופן בלעדי עבור הפרויקט וכן קטעים מהנאומים שלה על הבמה במהלך סיבוב ההופעות התשיעי שלה, "The MDNA Tour" (2012). הוא נפתח בסצנה המציגה את מדונה נעולה בתא כלא, כשהיא אוחזת בסורגים. הוא מוקרן על רקע קריינות המורכבת מקטעים מנאום על הבמה שלה באולימפיה בפריז, במהלך "The MDNA Tour" שאירע ביולי 2012. הנאום שיקף את המצב הכלכלי בעולם באותה תקופה, והסביר שהפחד הוא המקור של חוסר סובלנות. לאחר מכן הסרט מציג פנטומימה, כאשר רקדנים שונים שהשתתפו בסיבוב ההופעות יושבים ועומדים במקום בחדר, בעוד מדונה נכנסת אליו כשהיא אוחזת באקדח, המייצג מיתוג, ומתחילה לירות בהם בזה אחר זה. החלק הזה מסתיים במילים "כל מה שאתה צריך לסרט זה אקדח ונערה" ("All you need for a movie is a gun and a girl"), ציטוט של ז'אן-לוק גודאר, המוצג על פני המסך. הסצנה הבאה מציגה את מדונה נגררת על ידי שוטרים לתא, שם היא מושלכת על הרצפה. בשלב זה, הנרטיב של הסרט מתקדם, ומסביר את הנסיבות שהניעו אותה לבצע את הפרויקט. הסצנה נמשכת מספר דקות כאשר הצילומים של מדונה בתאה מתחלפים בסצנות המציגות גבר שמעונה על ידי אחרים, ורקדן מבצע פעולות שונות. מדונה מוצגת כשהיא על מיטה, בעת שרקדן רוקד מולה ומדמה סצנות של עינויים. הסצנה הבאה מציגה אדם כלוא, שברור שהיה קורבן לעינויים פיזיים, עם דם על פניו וחזהו. בקטע הבא, רקדנים מתחילים להופיע ומבצעים תנוחות אקספרסיביות כשמוזיקת פסנתר מתנגנת ומדונה ממשיכה בנרטיב שלה. גבר כמעט עירום רוקד מול השומרים וביצוע הא-קפלה של מדונה ל-"My Country, 'Tis of Thee' מתחיל להתנגן, ואחריו קטעים מנאום סנט פטרסבורג שלה. הצילומים של מדונה הורגת את הרקדנים מוצגים לאחור כשהם מוחזרים לחיים. מדונה שוב מוצגת נגררת על ידי שוטרים שמפילים אותה על הרצפה ומתחילים להסתכל עליה מלמעלה. אחריו מופיע ציטוט "חופש הוא מה שאתה עושה עם מה שנעשה לך" מאת ז'אן-פול סארטר. הסרט מסתיים במסר: "הסרט הזה מוקדש לאלה שנרדפו, נרדפים או עלולים להירדף. בגלל צבע עורם. האמונות הדתיות שלהם. הביטוי האמנותי שלהם. המגדר שלהם. או ההעדפות המיניות שלהם. כל מי שזכויות האדם שלו הופרו". ערך מורחב – המחלוקות סביב סיבוב ההופעות The MDNA Tour בסוף 2012, מדונה וסטיבן קליין היו אמורים לעבוד יחד על צילום תמונות לקמפיין הקידום של הנעליים וההלבשה התחתונה שעיצבה כחלק מקולקציית "אמת או חובה" שלה. עם זאת, המוצרים שלה ספגו ביקורת חריפה מטעם החברה המפיקה כיוון שהם פרובוקטיביים מדי, מה שהוביל לביטול הפרויקט כולו. במקום זאת, מדונה החליטה להשתמש בסט לצילומי הפרויקט עם קליין ורקדניה, תוך שימוש בהלבשה תחתונה בעיצוב עצמי. העבודה החלה בבואנוס איירס, ארגנטינה באמצע דצמבר 2012, בהפסקה של מדונה בין הופעות בארץ. במהלך השבועות הבאים, הזמרת החל לכתוב את קטע הקריינות והופקו קטעים נוספים. הסרט היה תגובתה האמנותית לסדרה של אירועים חברתיים ופוליטיים שהתרחשו ברחבי העולם בזמן שקיימה את סיבוב ההופעות "The MDNA Tour" במחצית השנייה של 2012. אירועים אלו כללו, בין היתר, את האיום של תקיפת ישראל באיראן, המאסר של יוליה טימושנקו באוקראינה ופוסי ריוט ברוסיה, הפרות של זכויות הומוסקסואלים, הבחירות לנשיאות בארצות הברית וניסיון ההתנקשות במלאלה יוספזאי. אחת הסצנות נוצרה בהשראת הסרט "שוער הלילה" (1974), בעוד שאחרת נוצרה בהשראת הסצנה בסרט הפילם נואר Caged שבה אלינור פארקר כלואה. מדונה תיארה את "סיקרט-פרוג'קט-רבולושן" כאחד הדברים החשובים ביותר שעשתה אי-פעם. ב-14 בדצמבר 2012, תמונה שצולמה על הסט של הפרויקט עלתה ברשת, מה שעורר שמועות שמדונה עובדת לכאורה על הווידאו קליפ הבא שלה, שמעריצים רבים חשבו שיהיה "Gang Bang" (הלקוח מ-MDNA). ב-19 בדצמבר, סטיבן קליין התייחס לראשונה לסרט כ"#פרויקט-סודי" בטוויטר, מה שישמש כשמו הרשמי לבסוף. מאוחר יותר באותו חודש, הוא יצר קשר עם נשים כמו ריהאנה, ליידי גאגא, שר, דיטה פון טיז ונעמי קמפבל בטוויטר, והזמין אותן להשתתף בפרויקט. תמונה שאומרת "ממדונה לריהאנה 2 מתוך 3" פורסמה בתחילת 2013, ואחריה תצלום של נעמי קמפבל וקייט מוס, עם כיתוב המשייך אותן לפרויקט. תמונות נוספות מהסט פורסמו באינטרנט, ומדונה החלה לפרסם תמונות סטילס מהסרט ותמונות קשורות באינסטגרם במרץ 2013, שיוחסו להאשטאג #secretproject, ששונה מאוחר יותר ל-#secretprojectrevolution. ב-20 במרץ פרסם קליין את הטריילר הראשון של הסרט. ביולי החלו לרוץ שמועות שהפרויקט הוא בעצם השקה של קו הבגדים החדש, שעוצב על ידי בן זוגה של באותה העת מדונה, בראהים זייבט. הסרט יועד לצאת ב-12 במאי 2013, אך הוקרן בסופו של דבר בבכורה עולמית ב-23 בספטמבר, במשך 18 הקרנות חוצות בחמש ערים בארבע מדינות: ניו יורק, לוס אנג'לס, טורונטו, ברלין ולונדון. למחרת, "סיקרט-פרוג'קט-רבולושן" הוקרן באותה הצורה בשיקגו, סן פרנסיסקו, רומא, פריז ותל אביב-יפו, כשהאחרונה מביניהן הוכרזה כמיקום הסופי. כל המיקומים נחשפו זמן קצר לפני האירועים דרך פרופילי המדיה החברתית של מדונה. ב-24 בספטמבר, הסרט המלא הועלה ליוטיוב, והופץ באמצעות תוכנה חדשה מבוססת ביטורנט בשם "באנדל", המורכבת מטריילרים וסטילס לא נעולים, בתוספת שלושה סרטונים והודעה כתובה ממדונה, כולם נעולים אך ניתנים לביטול על ידי שליחת כתובת אימייל חוקית. בביטורנט טענו כי "באנדל" הוא עדיין פרויקט בשלב ראשוני. זהו פורמט קנייני להפצת תוכן נעול יחד עם "חלון ראווה" וירטואלי המציג לצרכנים דרכים שהאמן בחר לאפשר פתיחת תוכן, שיכולות להשתנות. במהלך הקרנה בגלריית גגוסיאן בניו יורק, מדונה השתתפה באופן אישי באירוע, וקדמה להקרנה בנאום ובעקבותיו ביצעה בהופעה חיה את השיר "Between the Bars" של אליוט סמית', כשהיא מלווה בבנה רוקו ריצ'י כרקדן. בינתיים, ריאיון באורך 40 דקות הועלה ליוטיוב, שנערך בלונדון בידי אדי מורטי מטעם Vice, בו מדונה מסבירה את הנסיבות שגרמו לה לממש את הפרויקט כולו. על אף ההופעות האישיות המעטות שקיימה מדונה כדי לקדם את הפרויקט, כמו גם אופיו הלא מסחרי, "סיקרט-פרוג'קט-רבולושן" זכה לכמות מכובדת של סיקור תקשורתי ועניין ציבורי, אם כי הביקורות שספג היו מעורבות. לפי הערכות, עשרת אלפים איש צפו בסרט בכל ההקרנות. בתוך פחות משלושה שבועות, החבילה הורדה יותר מ-1.2 מיליון פעמים, ונכון לאוקטובר 2013, עשרות יצירות הוגשו מדי יום באתר האמנות לחופש. הזמרת-יוצרת והאקטיביסטית האנגלייה קייט נאש הודיעה שהיא עובדת על "פרויקט סודי" משלה באוגוסט 2013, והזמינה מעריצים לשתף פעולה. מאוחר יותר, היא התאימה ואימצה את הגישה של מדונה לפרויקט שלה ב-UK Street Teams באוקטובר 2013, וארגנה מפגשי קבוצות במקומות שהוכרזו בעבר. הקליפ לדואט של הזמרת-יוצרת האמריקאית ליידי גאגא עם הזמר-יוצר האמריקאי אר. קלי, "Do What U Want", יועד להעלות לביטורנט בדצמבר 2013, בשיתוף פעולה עם Vice. אף על פי ש"סיקרט-פרוג'קט-רבולושן" מעולם לא הוקרן באופן רשמי בפולין, מועדון המעריצים הרשמי של מדונה במדינה ארגן הקרנה של הסרט בקרקוב בדצמבר 2013. במקביל להפצתו של הסרט, יזם ארגון האמנות לחופש, תוכנית המאפשרת לאמנים להעלות יצירות משלהם המבטאות את ההגדרה האישית שלהם לחופש ומהפכה באתר artforfreedom.com. תוכנית מענקים בת שנה אחת הושקה באוקטובר, לתמיכה ביחידים וארגונים הפועלים לקידום צדק חברתי. מדי חודש, מדונה ואוצרת אורחת בוחרות מנצח ומעניקות $10,000 לעמותה או לפרויקט לפי בחירת האמן הזוכה. האוצר האורח הראשון היה אנתוני קידיס מרד הוט צ'ילי פפרז. ב-8 באוקטובר 2013, מדונה אירחה אוצרות בטוויטר, ואחריה אוצרות נוספת בטאמבלר ב-13 בנובמבר 2013. הקרנותיו של הסרט התרחשו ביריחו ובריו דה ז'ניירו, ב-11 וב-20 באוקטובר, בהתאמה. בנובמבר הופצה חבילת עיצוב בנושא "אמנות עבור שלום" דרך סטודיו לעיצוב גרפי. בתחילת ינואר 2014, קייטי פרי הפכה לאוצרת אורחת של אמנות לחופש, ואחריה מיילי סיירוס בתחילת אפריל. האירוע התקיים ב-BuzzFeed ב-15 באפריל 2014. "סיקרט-פרוג'קט-רבולושן", במסד הנתונים הקולנועיים IMDb (באנגלית) "סיקרט-פרוג'קט-רבולושן", במסד הנתונים הקולנועיים KinoPoisk (ברוסית) Secret Project Revolution, 2013-09-24, נבדק ב-2022-08-12 "Madonna Live At Paris Olympia 2012 Official HD Director's Cut Full Show" Madonna's Full St. Petersburg Speech, נבדק ב-2022-08-12 VICE meets Madonna: secretprojectrevolution, נבדק ב-2022-08-12 Madonnarama Reveals More Details about Steven Klein’s Secret Project | Madonnarama, www.madonnarama.com (באנגלית אמריקאית) Sal Cinquemani, Radical Chic: Madonna Unveils Short Film Secret Project Revolution, Slant Magazine, ‏2013-09-24 (באנגלית אמריקאית) Abbey Goodman CNN, Madonna to Anderson Cooper: Shedding a new ray of light on art and life, CNN (באנגלית אמריקאית) Madonna, Lady Gaga, Rihanna and Steven Klein’s #SecretProject: What’s Going On?, MuuMuse, ‏2013-03-08 (באנגלית אמריקאית) "Secret Project (Cher, Lady Gaga, Madonna and Rihanna)". ukmix.org. "madonna on Instagram" "STEVEN KLEIN STUDIO" PinkNewBlog, Need Help Now? Here’s How Telehealth Can Change the Face of Online Counselling, Pink Is The New Blog, ‏2018-12-17 (באנגלית אמריקאית) ultramadonna.com - ultramadonna Resources and Information., ww1.ultramadonna.com secretprojectrevolution, נבדק ב-2022-08-12 Haley Blum, Madonna short film to launch Art For Freedom project, USA TODAY (באנגלית אמריקאית) BitTorrent Inc, The Revolution Will be Distributed: Madonna’s Art For Freedom Project to Launch on BitTorrent, BitTorrent (באנגלית) Madonna Full Speech Before "secretprojectrevolution" @ Gagosian 9.24.13, נבדק ב-2022-08-12 "Madonna Releases "secretprojectrevolution" Film Project (Video)" Causing A Contortion: Madonna’s Beautiful, Bewildering #secretprojectrevolution, MuuMuse, ‏2013-09-24 (באנגלית אמריקאית) View Author Archive, Email the Author, Follow on Twitter, Get author RSS feed, Madonna’s ‘secretprojectrevolution’ should stay hidden, New York Post, ‏2013-09-25 (באנגלית אמריקאית) Madonnanewera (באנגלית אמריקאית) Todd Spangler, Todd Spangler, Madonna’s Free Movie Tops 1.2 Mil Downloads via BitTorrent, Variety, ‏2013-10-17 (באנגלית אמריקאית) "are you makin cool shit?", www.myignorantyouth.com katenash, UK STREET TEAMS #KNGIRLGANG, Kate Nash Official BitTorrent Inc, Lady Gaga X BitTorrent Bundle to Premiere Next Week, BitTorrent (באנגלית) Madonna | News | Madonna Announces Art For Freedom Grants Program, madonna.com (באנגלית) "Madonna releasing a Design Overlay Pack through the Studio App" Billboard Staff, Billboard Staff, Katy Perry to Guest Curate Madonna’s Art for Freedom Project, Billboard, ‏2014-01-07 (באנגלית אמריקאית) Kevin Rutherford, Kevin Rutherford, Madonna Names Miley Cyrus a Guest Curator for Art for Freedom, Billboard, ‏2014-04-02 (באנגלית אמריקאית) "Madonna | News | #secretprojectrevolution - New York". madonna.com. "Madonna | News | #secretprojectrevolution - Toronto". madonna.com. "Madonna | News | #secretprojectrevolution - Los Angeles". madonna.com. "Madonna | News | #secretprojectrevolution - Berlin". madonna.com. "Madonna | News | #secretprojectrevolution - London". madonna.com. "Madonna | News | #secretprojectrevolution - Chicago". madonna.com. "Madonna | News | #secretprojectrevolution - San Francisco". madonna.com. "Madonna | News | #secretprojectrevolution - Tel Aviv". madonna.com. "Madonna | News | #secretprojectrevolution - Rome". madonna.com. "Madonna | News | #secretprojectrevolution - Paris". madonna.com. "Madonna | News | #secretprojectrevolution - Jericho". madonna.com. "Madonna | News | #secretprojectrevolution - Rio". madonna.com. "Vigo acoge el estreno nacional de la proyección del nuevo corto de Madonna". Faro de Vigo. 14 בנובמבר 2013. {{cite web}}: (עזרה)